דב בר מלכין

דב בר מלכין (24 במאי 1901, מינסק – 12 בפברואר 1966, חיפה) היה סופר עברי ויידי, מבקר תיאטרון, עיתונאי ומסאי, מתרגם ועורך.

ביוגרפיה
מלכין נולד בשנת 1901 בעיר מינסק שברוסיה הלבנה. התחנך חינוך מסורתי יהודי, למד בישיבות, אך הניח את העולם הדתי מאחוריו ויצא ללימודים חילוניים באוניברסיטאות חרקוב וסנט פטרבורג. עם פרוץ מלחמת העולם הראשונה שב למינסק ובסופה יצא לוורשה והיה פעיל בתנועות הנוער של צעירי ציון, פועלי ציון והבונד. הוא החל לכתוב בעיתונות היהודית היידית מגיל צעיר, וכתב בנושאי תרבות ספרות תיאטרון ואמנות. הוא גם החל את הכתיבה בעברית בעודו בפולין, ואף פרסם מדבריו ביומון "דבר" בארץ ישראל.

בשנת 1934 עלה לארץ ישראל. בארץ הצטרף דווקא לעיתונאים שפרסמו ביומון "משמר", שהפך בשנת 1943 ל"על המשמר". הוא כתב בעיקר בנושאי תרבות ואמנות אך השתתף גם בפולמוסים מענייני היום. בארץ החל גם לתרגם. עיקר תרגומיו לעברית היה מהיידיש וכן תרגם מעט מגרמנית ורוסית. ענף חשוב בתרגומיו היה תרגומים מעברית ליידיש. כך למשל תרגם את סיפורי יוסף חיים ברנר ליידיש. כתב גם בכתבי העת לאמנות ותרם לביקורת האמנותית.

עוד בפולין יצא שמו כמרצה מעולה והוא היה יוצא למסעות הרצאות ממושכים. גם בארץ יצא לו שם של מרצה מאוד מבוקש והוא היה, בין השאר, מרצה נודד בקיבוצים ובמושבים במשך שנים רבות. עשה רבות לקירוב העברית אל היידיש ולקירוב היידיש אל העברית, בעיקר לאחר השואה.

בנו היה פרופ' יעקב מלכין ונכדו הוא פרופ' עירד מלכין.

ספריו ותרגומיו
 האוניברסלי בשלום-עליכם, 1970 
 ילדים ואנשים, לקט פירקי סיפרות, 1965
 ראליזם והומור, מבוא לשלום עליכם, 1966
 בין סער לסער, מספרות אידיש בתפוצות, 1943
 יוסף אופטושו, אנשים וחוצות, מיידיש, 1945
 ליב אוליצקי, דודיה נפח, מיידיש, 1968
 יוסף אופטושו, דרי מטה, מיידיש, 1946
 גיאורג ברנדס, הכנסת הרומנטית בצרפת, מגרמנית, 1958
 דוד ברגלסון, כתבי דוד ברגלסון, מיידיש, 1962
 גיאורגי פלכנוב, המאטריאליזם ההיסטורי ומתנגדיו, מרוסית, 1950
 משה גלזר, מתוך השמות של הקלויז הישן, מיידיש, 1965
 גיאורג ברנדס, ראשי הזרמים בספרות המאה התשע עשרה, מגרמנית, 1941
 רפאל מאהלר, תולדות היהודים בפולין, עד המאה ה-19, כלכלה, חברה, המצב, מיידיש בשיתוף אביגדור המאירי, 1946

ספרים בעריכתו
 אריה מרזר, דמויות מתמול, 15 רקועי כסף ונחושת, 1956
 קרלו דונידה, מלחין שיר זמר בפרוטותיים, בתוך אלבום תווים, 1954

קישורים חיצוניים

הערות שוליים

חברי צעירי ציון
חברי פועלי ציון
בונדיסטים
סופרים כותבי יידיש
סופרים כותבי עברית
סופרים ישראלים
סגל על המשמר
מתרגמים ישראלים
מתרגמים לעברית
מתרגמים מיידיש לעברית
מבקרי תיאטרון ישראלים
אנשי העלייה החמישית
ישראלים שנולדו ב-1901
ישראלים שנפטרו ב-1966